stanford-oval/wikipedia huggingface dataset:
אמנות נאיבית
מאפיינים של אמנות נאיבית

מספרים סיפור פשוט לקליטה מחיי יום יום, לרוב עם בני אדם.
מייצגים אידיאליזציה של הצייר את המציאות - מייפים את המציאות.
אי שמירת פרספקטיבה - בעיקר פירוט גם בפרטים מרוחקים.
שימוש רב בתבניות חוזרות - ריבוי פרטים.
צבעים חמים ועזים.
לפעמים דגש על קווי מתאר.
לרוב הדמויות שטוחות, חסרות נפח אם כי לא תמיד.
אין עניין במרקם, בהבעה, בפרופורציות נכונות ובאנטומיה.
אין שימוש רב באור וצל אבל חלק נותנים אפקטי תלת מימד.
לעיתים קרובות אין עניין בקומפוזיציה.
נדיר לראות בסגנון אימפרסיוניסטי ויותר קרוב לסגנון הפיגורטיבי.
המושג אמנות נאיבית מניח את הימצאותה של דרך ביטוי אמנותית מושכלת אך עם זאת, באופן פרדוקסלי לכאורה ישנם בתי ספר של אמנים נאיבים. עם הזמן הפך הסגנון למקובל ואף כזה שאמנים בוחרים בו מרצונם, כביטוי להעדפה אמנותית. הסגנון הפך לפופולרי ומוכר עד כדי כך שישנן דוגמאות רבות הנחשבות "פסאודו-נאיביות" (pseudo-naïve art).
המאה ה-18

אולוף ברארן (אנ') (1787–1839).
ג'סטוס דאליי (אנ') (1793–1878).
אדוארד היקס (1780–1849).
ג'ושוע ג'ונסון (אנ') (1763–1824).
המאה ה-19

אנרי רוסו, דיוקן עצמי, 1890. שמן על קנבס.ג'יימס בארד (1815–1897).
קנדידו לופז (אנ') (1840–1902).
ניקו פירוסמני (1862–1918).
דניס קורבה (אנ') (1826–1910).
אולף קראנס (אנ') (1838–1916).
אנרי רוסו (1844–1910).
פיטר רינדיסבאכר (1806–1834).
פרדינאן שבאל (1836–1924).
המאה ה-20

קאמיל בומבויס (אנ') (1883–1970).
סבתא מוזס (1860–1961).
פבלו פיקאסו (1881–1973).
בין הנציגים של האמנות הנאיבית בעידן המודרני נמנים איוואן ראבוזין, אנרי רוסו, אלפרד וואליס, פול קלה, פיקאסו, גוגן, סראפין מסנליס, הציירת האמריקאית אנה מארי רוברטסון הידועה בכינויה סבתא מוזס, מוד לואיס ומריה פרימצ'נקו מאוקראינה.
האמנים פרננדו בוטרו מקולומביה, בריל קוק (Beryl cook) מאנגליה, אדה ברידוולד ( Ada Breedveld) מהולנד וקאמיל בומבויס (Camille Bombois) מצרפת, אמנים ידועים ומוערכים בארצם ובעולם, מציירים בסגנונם המיוחד אנשים, נשים, חיות, צמחים וחפצים שמנים מאוד וחסרי פרופורציה.
האמנים אולף אולבריכט (Olaf Ulbricht) וקארל הורם (karl hurm) אמנים נאיביים ידועים מגרמניה.
האמנים ז'אן-פייר לוראן Jean-pierre lorand מבלגיה ואדוארדו אונגר Eduardo Ungar מארגנטינה השתתפו בתערוכה ב-2010 בגלריית ג'ינא בשם "דואט נאיבי".
מריה באלאן Marija Balan (2008–1923) מיוגוסלביה.
אמני האמנות הנאיבית מישראל

ציירים ישראלים שיצרו בסגנון נאיבי היו שלום מושקוביץ', יוחנן סימון, ראובן רובין, נחום גוטמן, יפים לדיז'ינסקי, חיים חרבון, משה אל-נתן, נתן הבר, רחל רובין וגבריאל כהן.
בין הציירים שמציירים בסגנון נאיבי בימינו: רפי פרץ, יהונתן כיס-לב, הדי קון, נעמי עשת-רוזנצויג, אביבה סונסינו, גליה רון, טובה צביק.
אמנות נאיבית בימינו

החל משנת 2008 מתקיים בעיר קטוביץ בפולין בחודשי הקיץ, בגלריית שיב וילסון תערוכת אמנות נאיבית בינלאומית שבה משתתפים אמנים רבים, אשר מציירים בסגנון נאיבי מכל העולם. זוהי תערוכה נחשבת וידועה אליה מגיעים מבקרים רבים מפולין וארצות שכנות אבל גם מארצות הברית, אסיה, אירופה ואוסטרליה. הגלריה גדולה מאוד, בעלת שתי קומות וכך מתאפשר ייצוג של מספר רב של אמנים. האמנים יכולים להציג רק ציורים מקוריים בצבע (לא הדפסים) ופסלים, בסגנון נאיבי בלבד. במשך כל זמן התערוכה-כחודשיים - מתקיים גם הפנינג שמח וססגוני ברחבה שמחוץ לגלריה שם יש דוכנים לממכר דברי אמנות ומלאכות יד, מזון, בגדים, הצגות, תהלוכות, וסדנאות אמנות ויצירה לילדים. החל משנת 2012 ישראל החלה אף היא להציג ולהשתתף בגלריה זו. האמנית נעמי עשת-רוזנצוויג אוצרת את עבודות האמנות הנאיבית מישראל.
גלריות ומוזיאונים

Musée d'Art Spontané, בריסל, בלגיה.
Museu do Sol, סאו פאולו, ברזיל.
Museum Internacional de Arte Naïf de Brazil in Cosme Velho, ריו דה ז'ניירו, ברזיל.
מוזיאון Sammlung Zander, גרמניה.
Musée international d'art naïf Anatole Jakovsk, ניס, צרפת.
Croatian Museum of Naive Art, קרואטיה.
Galerie d'Art Naïf, Krakow, פולין.
Museo Internacional Arte Naïf/ Museum of Naive Art “Manuel Moral”, ספרד.
Museum im Lagerhaus, שווייץ.
American Folk Art Museum, ארצות הברית.
גלריה ג'ינא היא גלריה לאמנות נאיבית ברחוב דיזנגוף בתל אביב-יפו. בגלריה מוצגות תערוכות מתחלפות בנושאים שונים, בהשתתפות אמנים המציירים בסגנון הנאיבי ממדינות ברחבי העולם. כמו כן מתקיימות תערוכות בתחומים מגוונים, תוך שיתופי פעולה עם אמנים מתחומים שונים - תערוכת "נאיביות באופנה" התקיימה תוך שיתוף פעולה עם מעצב האופנה ירון מינקובסקי ומעצבים נוספים, התערוכה "השראה לובשת צורה" היא תוצר של שיתוף פעולה עם סטודנטים מהמחלקה לקרמיקה וזכוכית בבצלאל אשר ציירו על כלי קרמיקה שיצרו מתוך העבודות השונות.
בישראל, הוקמה בשנת 2003 גלריה ג'ינא לאמנות נאיבית ברחוב דיזנגוף בתל אביב-יפו. הגלריה נחשבת למוסד הבינלאומי הגדול ביותר בעולם המתמחה בז'אנר האמנות הנאיבית. היא משתרעת על פני שתי קומות ומציגה מעל מאה אמנים מלמעלה משלושים מדינות שונות. בגלריה מוצגות תערוכות מתחלפות בנושאים שונים, בהשתתפות אמנים מרחבי העולם המציירים בסגנון הנאיבי. כמו כן מתקיימות תערוכות בתחומים מגוונים, תוך שיתופי פעולה עם אמנים מתחומים שונים - תערוכת "נאיביות באופנה" התקיימה תוך שיתוף פעולה עם מעצב האופנה ירון מינקובסקי ומעצבים נוספים, התערוכה "השראה לובשת צורה" היא תוצר של שיתוף פעולה עם סטודנטים מהמחלקה לקרמיקה וזכוכית בבצלאל אשר ציירו על כלי קרמיקה שיצרו מתוך העבודות השונות.
ראו גם

פרדינאן שבאל - אדריכל "נאיבי"
הערות שוליים

↑  ראו ציונה שמשי, ממיכאלאנג’לו עד סבתא מוזס, נעמת: הירחון לאשה ולמשפחה, דצמבר-ינואר 1992/3, עמ' 30–33
↑  ז'אן-פייר לוראן באתר גלריה ג'ינא
↑  אדוארדו אונגר באתר גלריה ג'ינא
↑  Home, Art Naif Festiwal (באנגלית בריטית)
↑  Welcome to www.ginagallery.com, www.ginagallery.com
↑  GINA Gallery – International Naïve Art
↑  הארץ אופנה, הפרשנות של מעצבי אופנה, תכשיטים, נעליים וכובעים לאמנות נאיבית, באתר הארץ, ‏14 בספטמבר, 2022
↑  ARToday, שיתוף פעולה ייחודי בין 'גלריה ג'ינא לאמנות נאיבית' וסטודנטים מ'בצלאל' הניב תערוכה ש"שומרת על תמימותם", באתר ARToday, ‏2020-03-04
| --- | --- |
בקרת זהויות :  BNE: XX531563  BnF: cb12201131k (data)  NDL: 00576740  NKC: ph166510
שקודרה אלקטרוניק

| --- | --- |
 מקום הקמה:  שקודרה 
 מוקד פעילות:  אלבניה 
 תקופת הפעילות:  מ-2019 
 סוגה:  אלקטרופופ, מוזיקת עולם, מוזיקה אלבנית 
 אתר רשמי
 
שקודרה אלקטרוניקה (באלבנית: Shkodra Elektronike) הוא צמד פולקטרוניקה אלבני, שהוקם בשנת 2019 בעיר שקודרה. בצמד חברים מקולה לאקה וביאטריס ג'רג'י. יחד נבחרו לייצג את אלבניה באירוויזיון 2025, שיתקיים בבזל שבשווייץ, עם השיר "Zjerm".
היסטוריה

הצמד גדל כמהגרים מאיטליה לצפון אלבניה בעיר שקודרה. במרוצת השנים הפכו למוקד התעניינות רב מצד כלי התקשורת במדינה, במיוחד לאחר פרסום הסינגלים "Ku e Gjeta Vedin" ו-"Synin si Qershia" בשנת 2020.
שקודרה אלקטרוניק הלחין את "E jemja nuse" שבוצע על ידי רזארטה סמאיה בקדם האלבני לאירוויזיון 2022. השיר סיים באירוע במקום השלישי.
בשנת 2022 פרסם את המיני-אלבום הראשון שלו, Live @ Uzina, המלווה לסינגל "Turtulleshë".
בשנת 2024 התחרה הצמד בפסטיבלי אי קנגס ה-63, הקדם האלבני לאירוויזיון 2025, עם השיר "Zjerm". לאחר שהעפיל לשלב הגמר ב-19 בדצמבר 2024, זכה בתחרות ונבחר לייצג את אלבניה בתחרות הזמר של האירוויזיון הקרובה.
סגנון מוזיקלי

המוזיקה של הצמד מאופיינת במיזוג של ז'אנרים רבים, כמו אלקטרונית, פופ ומוזיקה אלבנית מסורתית. הוא בנוי סביב מנגינות קליטות וקצביות ועוסק סביב נושאי החיים, כמו אהבה ועבודה. במרוצת השנים ניסה לפרש מחדש את השירים המסורתיים של הערי שקודרה בסגנון אלקטרוני עכשווי.
דיסקוגרפיה > מיני-אלבומים

| שם | פרטים |
| --- | --- |
Live @ Uzina:  יצא לאור: 10 במרץ 2022  חברת תקליטים: אלט אוריינט  פורמטים: הורדה דיגיטלית, סטרימינג
הערות שוליים

↑  Helgeson, Justina (2024-12-23). "Albania: Shkodra Elektronike to Eurovision 2025 with "Zjerm"" (באנגלית בריטית). נבדק ב-2024-12-23.
↑  "Shkodra Elektronike" (באיטלקית). נבדק ב-2023-11-02.
↑  "Clubbing e vibrazioni balcaniche: in anteprima il video di "Synin si Qershia" degli Shkodra Elektronike". Billboard Italia (באיטלקית). 2020-10-20. נבדק ב-2023-11-02.
↑  "It consists of two Albanian immigrants from Italy: Some details you don't know about Shkodra Elektronike". VOX News. 23 בדצמבר 2024. נבדק ב-24 בדצמבר 2024. {{cite news}}:  (עזרה)
↑  Granger, Anthony (15 בנובמבר 2024). "🇦🇱 Albania: Full Line-Up of Festivali i Këngës 63 Song Titles Released". Eurovoix. נבדק ב-25 בדצמבר 2024. {{cite web}}:  (עזרה)
↑  Andersson, Rafael (21 בדצמבר 2024). "🇦🇱 Albania: Festivali i Këngës 63 Finalists Selected". Eurovoix. נבדק ב-25 בדצמבר 2024. {{cite web}}:  (עזרה)
↑  "Shkodra Elektronike win 'Festivali i Këngës' and will represent Albania at Eurovision". eurovision.tv. European Broadcasting Union. 24 בדצמבר 2024. נבדק ב-25 בדצמבר 2024. {{cite web}}:  (עזרה)
↑  "Shkodra Elektronike". Balkan:Most. נבדק ב-25 בדצמבר 2024. {{cite web}}:  (עזרה)
↑  "Live @ Uzina - EP by Shkodra Elektronike". Spotify. נבדק ב-25 בדצמבר 2024. {{cite web}}:  (עזרה)
| --- | --- |
בקרת זהויות :  MusicBrainz: 550e40ef-8359-44da-a725-130570d13e84
דרגון בול Z
סקירת הסדרה

| סאגה | סאגה | סאגה | פרקים במאנגה | זמני ריצה | פרקים מקבילים באנימה | תאריכי שידור (יפן)> שודרה לראשונה | תאריכי שידור (יפן)> שודרה לאחרונה | תאריכי שידור (ארצות הברית)> שודרה לראשונה | תאריכי שידור (ארצות הברית)> שודרה לאחרונה | תאריכי שידור (ישראל) |
| --- | --- | --- | --- | --- | --- | --- | --- | --- | --- | --- |
|  | 1 | הסאיאנים | 195-241 | 1988-1989 | 1-35 | 26 באפריל 1989 | 7 בפברואר 1990 | 23 בספטמבר 1996 (מצונזרת) 14 ביוני 2005 (מלאה) | 27 במאי 1997 (מצונזרת) 11 באוגוסט 2005 (מלאה) | 2002 |
|  | 2 | נאמק | 242-329 | 1989-1990 | 36-107 | 14 בפברואר 1990 | 11 בספטמבר 1991 | 13 בספטמבר 1997 (מצונזרת) 15 באוגוסט 2005 (מלאה) | 3 בנובמבר 1999 | 2002-2003 |
|  | 3 | שומי גארליק | אין (פילר) | - | 108-117 | 18 בספטמבר 1991 | 20 בנובמבר 1991 | 8 באפריל 2000 | 1 בספטמבר 2000 | 2003 |
|  | 4 | האנדרואידים | 330-420 | 1991-1993 | 118-199 | 27 בנובמבר 1991 | 1 בספטמבר 1993 | 4 בספטמבר 2000 | 14 בספטמבר 2001 | 2003-2004 |
|  | 5 | מאג'ין בו | 421-519 | 1993-1995 | 200-291 | 8 בספטמבר 1993 | 31 בינואר 1996 | 17 בספטמבר 2001 | 7 באפריל 2003 | 2004 |
עלילה > רקע

הרקע העלילתי ל"דרגון בול Z" מתרחש 5 שנים לאחר האירועים בסוף הסדרה הקודמת "דרגון בול". הרקע לא מסופר באופן רציף, אך מוזכר בקו העלילה על ידי מונולוגים או דיאלוגים של הדמויות, וכן בסרטים ובספיישלים הטלוויזיוניים שהופקו על ידי אולפני טואי.
עיקר הרקע לסדרה מסופר בספיישל הטלוויזיוני "בארדוק אבא של גוקו", אשר מתחיל בכוכב בז'יטה - מקום מוצאם של שבט הסאייה, גזע חייזרי של דמויי אדם בעלי זנב המסוגלים להפוך לקוף בזמן ירח מלא. על הכוכב שולט מלך (אביו של מקיטה). הסאיאנים באותה עת היו עושי דברו הנאמנים של רודן החלל האימתני פריזה (המכונה בדיבוב העברי פַּאריז). בין הסאיינים לפריזה יש הסכם האומר כי כל עוד הסאיינים יכבשו כוכבים לטובתו, הוא ישאיר אותם בחיים. במהלך משימה לכיבוש כוכב בה השתתף בארדוק, אביו הביולוגי של גוקו, הוא מקבל מאחד המקומיים יכולת לחזות את העתיד כנקמה על כיבוש כוכבו, במטרה שיידע איך יגיע קיצם של הסאיאנים. בארדוק מקבל חזון לעתיד שבו פריזה משמיד את כוכב בז'יטה ומזהיר את בני כוכבו על כך, אך הם מתייחסים לכך בזלזול. בד בבד נולד בנו, קאקארוטו (לימים ייקרא: "סון גוקו"), ובשל עוצמתו החלשה נשלח לגדול בכדור הארץ ולכבוש את הכוכב כשיגיע לבגרות. בארדוק יוצא להילחם נגד פריזה לאחר שמבין כי הוא היחיד שיכול לשנות את העתיד, ומנסה להרוג אותו, אך פריזה מתגלה כהרבה יותר חזק, והורג את בארדוק במתקפת אנרגיה שלאחר מכן משמידה את כוכב בז'יטה. לפי פריזה, הוא מסיים את משימתו להשמיד את כל הסאיינים, אך ראדיץ, נאפה, הנסיך מקיטה ה-4 נשלחו על ידי פריזה למשימה מחוץ לכוכב כדי להמשיך ולשרת אותו, וקאקארוטו התינוק נותר בחיים לאחר שאביו שיגר אותו בחללית לכדור הארץ, מה שהוביל לתחילת הסדרה עצמה ולחלק מהאירועים בסאגה הראשונה בדרגון בול זי.
עלילה > סאגת הסאיאנים

הסדרה מתחילה כ-5 שנים לאחר סיום אירועי דרגון בול עם הגעתו של ראדיץ, אחיו של גוקו, לכדור הארץ. גוקו וצ'יצ'י נשואים כחמש שנים והם הורים לילד בן 4 בשם סון גוהאן, הנקרא כך על שם סבו (מצד גוקו). בהגעתו, מתכנן ראדיץ, פיראט חלל ממוצא סאייני, לצרף את אחיו לסאיינים האחרונים שנשארו חיים לאחר שכוכבם התפוצץ. הוא מגלה לגוקו כי הוא למעשה חייזר סאייני שנשלח לכדור הארץ על מנת להשמידו כשיגדל, אך בעקבות מכה חזקה שחטף בראשו בילדותו שינה את הרגליו המולדים. ראדיץ מחליט "להחזירו למוטב" ומבין שעליו לעורר אותו בדוחק לבצע מעשי הרג של תושבי הכוכב ולכן חוטף את בנו ומכריח אותו להביא לו עד למחרת 100 גופות של אנשי הכוכב, אחרת הוא יהרוג את בנו. גוקו ופיקולו, שהיו לאויבים הגדולים ביותר, מחליטים לשתף פעולה ולהילחם יחד נגד ראדיץ, ומצליחים להביסו לאחר שגוקו מקריב את חייו.
בעת מותו של ראדיץ, הוא מספיק להודיע לשני הסאיינים הנוספים הנותרים אודות הדרגון בול, דבר שדרבן אותם להגיע אל כדור הארץ ברצונם לזכות בחיי נצח. ראדיץ מבשר לפיקורו שחבריו הסאיינים, שחזקים ממנו פי כמה וכמה, יגיעו בעוד כשנה מיום מותו ויחזירו אותו לחיים, פיקולו מעדכן את קרילין, קאמה סנין ובורומה על שאירע והם מחליטים ליצור קשר עם חבריהם מתחרויות אמנויות הלחימה מהעבר ולהתאמן לקראת בוא החייזרים הפולשים. קאמי מעדכן את גוקו בעולם הנשמות על כך שסאיינים נוספים בדרך וזה מחליט להתאמן לקראת בואם כדי שיוכל להציל את העולם שוב, הוא מתבשר על כך שישנה ישות בעולם המתים בשם "המלך קאיו הצפוני" שגר בקצה שביל הנחש של מיליון ק"מ שהוא מורה מהולל לאמנויות לחימה בעולם הנשמות ומחליט ללכת ולבקש את אימוניו.
שנה אחר מות ראדיץ, הגיעו הסייאנים, מקיטה ונאפה, לכדור הארץ ולאחר שהשמידו את העיר המזרחית, כוחות הצבא והתקשורת שנקרו בדרכם המשיכו אל עבר שדה הקרב ששם נלחמו בהם חבריו של גוקו. באותו הזמן גוקו סיים את אימוניו אצל המלך קאיו והוחזר לחיים אך טרם הגיע לשדה הקרב. כשמגיע גוקו הוא מגלה שמרבית חבריו נהרגו בקרב, ורק בנו וקרילין שרדו, הוא מתפנה לטפל בנאפה ומביס אותו בקלות יתרה, מה שמעורר את זעם שותפו, מקיטה, שמחליט לרצוח אותו בעקבות ההפסד. לאחר הקרב המייגע נגד מקיטה, מתירים לו גוקו וחבריו שנשארו בחיים לברוח מכדור הארץ כשהוא גוסס וכשכבודו נרמס.
עלילה > סאגת נאמק

עם מותו של פיקולו, נהרג גם קאמי, חציו הטוב של פיקולו ויוצר כדורי הדרגון בול. לפיכך, הם חדלו מלעבוד עד חזרתו של קאמי (ופיקולו במקביל) לחיים. על מנת להחזיר את כל לוחמי ה-Z שמתו בקרב נגד הסאיינים, יצאו גוהאן, קרילין ובולמה לאסוף את כדורי הדרגון בול בכוכב הנקרא נאמק, שהוא כוכב המוצא של פיקולו ושל כדורי הדרגון בול. בהגעתם הם מגלים שגם מקיטה וגם רודן החלל פריזה רוצים את כדורי הדרגון בול הנאמקיים לעצמם. בתחילה, מחסל מקיטה את עוזריו האישיים של פריזה: קווי, דודוריה וזארבון. לאחר מכן הוא נלחם עם קרילין וגוהאן נגד המשרתים החזקים ביותר של פריזה, צוות גיניו. גוקו מצטרף ועוזר להביסם, אך קפטן גיניו פוצע את עצמו אנושות ואז מחליף את גופו עם זה של גוקו. רק לאחר קרב משותף בין גוקו (בגופו הפצוע של גיניו),מקיטה וגוהאן, מובס גיניו ותודעתו מועברת בטעות לגופה של צפרדע.
גוקו נאלץ להתעכב על מנת לרפא את גופו, בזמן שמקיטה, גוהאן וקרילין החלו את הקרב נגד פריזה. פיקולו הצטרף בהמשך על ידי שימוש בשתי משאלות של כדורי הדרגון בול. לאחר שאף אחד מהלוחמים לא הצליח להביס את פריזה, הצטרף גוקו לקרב ויחד הם מצליחים להדוף את פריזה. אבל, פריזה אינו מובס וכנקמה פוצע אנושות את פיקולו ורוצח את קרילין. גוקו שנזעם ממות חברו הטוב הופך לסופר סאיין האגדי ומתעמת עם פריזה לבדו, בזמן שגוהאן חוזר לספינה עם פיקולו. בקרב עצמו פריזה מטיל כדור אנרגיה לליבת הכוכב, ומתחילה ספירה לאחור עד השמדתו המוחלטת של כוכב נאמק. הקרב מסתיים לאחר שפריזה חותך את עצמו לשניים בטעות בניסיון לחסל את גוקו, שחס על פריזה ונותן לו מספיק אנרגיה כדי לברוח מהכוכב הקורס, אך פריזה מצדו תוקף את גוקו שהורג אותו. במהלך הקרב נעשה שימוש בשנרון כך שכל מי שנרצח על ידי פריזה ואנשיו יחזור לחיים, ולאחר מכן המשאלה השלישית של נאמק מעבירה את כולם, למעט גוקו ופריזה לכדור הארץ. בסוף הסאגה, מחזירים גוהאן ובולמה לחיים את טיין שינהאן, יאמצ'ה וצ'אוטזו שהתאמנו אצל האל קאי הצפוני בעודם מתים, וכשגוהאן מבקש להחזיר לחיים את אביו, מתברר כי גוקו עודנו חי.
עלילה > סאגת האנדרואידים

אחרי שהובס, מגיע פריזה לכדור הארץ כסייבורג עם אביו וחייליו במטרה לנקום בסון גוקו, אולם אלה מחוסלים על ידי נער מסתורי שהגיע לכדור הארץ, לא לפני שלוחמי ה-Z מתקהלים כדי לעצור את פריזה. תוך כדי הקרב מתגלה כי הנער יכול להפוך לסופר סאיין בדומה לגוקו. אחרי מותם מגיע גוקו, שהתגלה ששרד את הקרב עם פריזה הרבה לפני כן. גוקו והנער עורכים קרב ידידותי ובסופו מזהיר הנער לגוקו כי אנדרואידים, פרי יצירתו של אויב ישן של גוקו, דוקטור ג'ירו, מתכננים להרוג אותו. בנוסף הוא מזהיר את גוקו ממחלת לב שתתקוף אותו. לאחר מכן, מתגלה כי זהו טראנקס, בנו של מקיטה ובולמה שהגיע להווה מהעתיד, כדי להזהיר את ההווה מהעתיד העגום, ובתקווה לשנותו. 3 שנים עוברות ושני אנדרואידים מופיעים, 19 ו-20, במטרה להרוג את גוקו. 19 נלחם נגד גוקו ומצליח להתישו עקב מחלת הלב של גוקו, שהורידה את כושר הלחימה שלו בקרב. מקיטה הופך לסופר סאיין ומחסל את 19, ואנדרואיד 20 בורח במטרה לשחרר את אנדרואידים 17 ו-18. הוא מצליח, אך הם הורגים אותו בשחרורם ומשחררים את אנדרואיד 16. לוחמי ה-Z מובסים על ידי 17 ו-18, ופיקולו מחליט להתמזג עם גוד והופך את עצמו ל"סופר נאמק".
בו בזמן מפלצת "ביו אנדרואיד" בשם "סל" (Cell) שהגיעה מעתיד אחר (שבו 17, 18 וטראנקס מחוסלים) מופיעה, וברצונו לשאוב את אנדרואידים 17 ו-18 בציר הזמן הנוכחי על מנת להגיע לצורה המושלמת שלו. סל פוגש בפיקולו אך מובס וכתוצאה מכך מחליט לברוח ולחזק את כוחו עוד יותר על ידי שאיבת בני אדם לתוכו באמצעות זנבו. גוקו מחלים ממחלת הלב שלו, פוגש במקיטה, ומודיע לו שישנה דרך להתעלות מעל צורת הסופר סאיין במקום בשם "חדר הזמן והנשמה". גוקו לוקח את גוהאן, מקיטה וטראנקס למצפה של קאמי, היכן שנמצא החדר, מקיטה וטראנקס נכנסים ראשונים.
פיקולו פוגש ב-17 והשניים נלחמים בקרב איתנים שמופרע על ידי הצטרפותו של סל. פיקולו ו-17 מאחדים כוחות ואף על פי שהם מנסים לעזור ל-17 לא להישאב על ידי סל, סל מצליח להביס את פיקולו, לשאוב את 17 ולהגיע לצורה החצי מושלמת שלו. בדיוק כאשר הוא פונה לבלוע את 18 מופיע מקיטה שסיים את אימוניו ומכה את סל שוק על ירך. אולם סל משכנע אותו שיתן לו לבלוע את 18 כדי שלמקיטה חדור רוח הלחימה תהיה הזדמנות ללחום במישהו ש"שווה לו". למרות נסיונותיהם של לוחמי ה-Z, סל מצליח לבלוע את 18 ולהפוך לסל המושלם. עקב חוזקו האדיר של סל המושלם, אף אחד מלוחמי ה-Z לא יכול להביסו, ובפרט לא מקיטה שמובס בקלות על ידיו וטראנקס שהצליח אמנם להתעלות על אביו והחזיק מעמד יותר זמן נגדו.
עלילה > סאגת האנדרואידים > טורניר "משחקי סל"

לאחר שהביס את טראנקס, סל מחליט ליצור טורניר אמנויות לחימה בשם "משחקי סל", מקים זירה לצורך כך, ומודיע לאזרחי העולם באמצעות הטלוויזיה על הטורניר ושברצונו לפגוש את הלוחם שיביס אותו, ואם אף אחד לא יצליח להביס אותו כדור הארץ יחוסל. גוקו וגוהאן נכנסים לחדר הזמן והנשמה כדי להפוך את גוהאן לסופר סאיין ומאוחר יותר להשיג שליטה מלאה בצורת הסופר סאיין, דבר שמחזק אותם עוד יותר.
הטורניר מתחיל, וסל פוגש את הלוחמים המעטים שנענו לקריאתו: לוחמי ה-Z, בנוסף לאדם רברבן בשם "מר שטן", אלוף העולם באמנויות לחימה לשעבר שטוען כי הוא "הלוחם הכי חזק בעולם" ותלמידיו. מלא ביטחון עצמי הוא ניגש להילחם ראשון בסל. אך סל מעיף אותו ואת תלמידיו מהזירה בשניות. לאחר מכן גוקו מאתגר אותו והם נלחמים שווה בשווה במיטב יכולותיהם. לאחר זמן מה גוקו מוותר ומכניס לזירה את בנו גוהאן. גוהאן בהתחלה גם נלחם נגד סל שווה בשווה אבל האופי העדין של גוהאן גורם לו להתחיל לאבד את רוח הלחימה וסל מנצל זאת כדי להתיש אותו. כשסל מחסל את אנדרואיד 16, שהשתתף עם לוחמי ה-Z, גוהאן לא מצליח להחזיק את כעסו והופך לראשונה לסופר סאיין 2, ונעשה חזק יותר מסל. כשסל מבין שהוא עומד להפסיד הוא מנפח את גופו למעין פצצה בממדי ענק במטרה להשמיד את כדור הארץ. גוקו משתגר איתו לכוכב של האל קאיו הצפוני, וכתוצאה מכך מקריב את חייו על מנת לנצחו. למרות מאמציו של גוקו, סל שרד את הפיצוץ וחוזר לכדור הארץ (בזמן שגוקו מת) עם עוצמה חזקה יותר. סל יוצר קאמהאהמהאה ענקי ויורה אותו ובכך מתכנן להשמיד את כל מערכת השמש. גוהאן, כשידו השמאלית שבורה, יוצר קאמהאהמהאה ביד אחת ויורה אותה על סל. יש קרב אדיר בין הקאמהאהמהאה של שניהם. כשגוהאן עומד להפסיד, גוקו מופיע כרוח ומעודד את גוהאן לא לוותר ולשחרר את כל הכעס שלו וביחד עם אביו, גוהאן מצליח להגדיל את הקאמהאהמהאה שלו ולהרוג את סל.
לאחר מכן, כל החבורה הולכת למקדש של קאמי ומזמנים את שנרון מהדרגון בול. קרילין (שהתאהב באנדרואיד 18) מבקש משנרון להפוך את אנדרואיד 18 לאנושית, אך משום שכוחם של האנדרואידים עולה על שנרון הוא לא יכול לעשות זאת וקרילין מבקש במקום להוציא את חומר הנפץ מהאנדרואידים. כשהחבורה רוצה להחזיר את גוקו לחיים, גוקו מתקשר איתם ואומר להם לא להחזיר אותו וכדאי שהוא יישאר בעולם הבא וגוהאן עכשיו יהיה שומר כדור הארץ. טראנקס (שהתחזק בהרבה מאז הקרב נגד סל) חוזר לציר הזמן שלו בעתיד, מחסל את 17 ו-18, ולאחר מכן את סל הבלתי מושלם של אותו ציר הזמן, בכך הוא מציל את עולמו.
עלילה > סאגת בו

7 שנים לאחר מותו של סל, גוקו עדיין בעולם הנשמות לאחר שנהרג בקרב נגד סל, גוהאן הזניח את האימונים והפך לתלמיד תיכון מחונן, ומקיטה המשיך באימוניו בשביל להיות יותר חזק מגוקו. טראנקס וגוטן, בניהם של מקיטה וגוקו בהתאמה גדלו וקרילין נשוי לאנדרואיד 18 ולהם יש ילדה.
העלילה מתחילה בגוהאן, שעוצר פושעים תוך הסתרת זהותו עד לחשיפתו על ידי וידל, בתו של מר שטן, שמאלצת אותו להירשם לטורניר אמנויות לחימה. גוקו חוזר לכדור הארץ ליום אחד וגם הוא וכל שאר לוחמי ה-Z משתתפים. במהלך הקרב של גוהאן הוא מתבקש להפוך לסופר סאיין 2 ועושה זאת, והאנרגיה שלו נשאבת על ידי ספופוביץ', שעובד תחת באבידי, קוסם מרושע שמנסה להחיות מפלצת רבת עוצמה - מאג'ין בו. תחת הדרכתו של הקאיושין, אל הקאיו העליון של הגלקסיה, עוקבים לוחמי ה-Z אחרי ספופוביץ' לספינתו של באבידי, שם הם נלחמים נגד 3 לוחמים. מקיטה הביס את הראשון, גוקו הביס את השני וגוהאן נלחם בשוויון עם השלישי. לאחר מכן, הלוחם השלישי (דאבורה) מציע לבאבידי להשתלט על מקיטה דרך חלקו הרשע. באבידי עושה זאת ומצליח, אף על פי שמקיטה לא ציית לכל פקודותיו. מקיטה נלחם בגוקו בשוויון, ואז נלחם במאג'ין בו, משמיד את עצמו בתקווה להשמיד גם את בו - ונכשל, לא לפני שבו הרג את דאבורה וכמעט הרג את גוהאן.
גוקו מלמד את גוטן וטראנקס את טכניקת המיזוג שלמד מבני גזע המטאמור בעולם המתים, ונלחם במאג'ין בו בצורת סופר סאיין 3. אחר כך, בעת התקף זעם, בו מתפצל לחצי הטוב והרע שלו. החצי הרע אוכל את החצי הטוב והופך לסופר בו (הצורה החזקה ביותר של בו במנגה). במקביל גוטן וטראנקס מתאמנים בחדר הזמן והנשמה, ולאחר מכן נלחמים בסופר בו כגוטנקס (המיזוג שלהם) עם פיקורו, עד שמיזוגם נוטרל. גוהאן גם נלחם בו אבל זה נגמר בזה שבו שאב את גוהאן, פיקולו וגוטנקס. גוקו ומקיטה (שהובא מעולם המתים) מתמזגים לויג'יטו, שחזק יותר מבו, ומצליח להיכנס לגופו של בו מבלי להישאב על ידו. בפנים הוא ניתק מגופו את בו הטוב ואת שאר חבריו, והפך את בו לקיד בו (Kid Buu), המוצהרת כצורה הכי מסוכנת שלו. קיד בו משמיד את כדור הארץ מיד לאחר מכן, אך גוקו, מקיטה, דנדה ומר שטן ניצלים ברגע האחרון על ידי הקאיושין.
באותו הזמן תושבי כוכב נאמק אוספים את כל כדורי הדרגון בול כדי להחזיר את כדור הארץ ולהחזיר לגוקו את כוחו. בסופו של דבר גוקו משתמש בגנקי דאמה שניזונה מאנרגיה של חבריו וכל תושבי כדור הארץ כדי להרוג את קיד בו. בו הטוב נשאר לחיות עם מר שטן.
10 שנים לאחר מכן, מתרחש טורניר באמנויות לחימה ה - 28 מגיע ועמו מגיע גם יריב חדש - אוּבּ, שהוא למעשה קיד בו שנולד מחדש. אוב מתגלה כיריב עוצמתי, נלחם נגד גוקו אך הקרב נפסק כאשר גוקו מציג את עצמו בפניו, מחליט לקחת אותו תחת חסותו כתלמיד ולאמן אותו.
ייצור ושידור הסדרה

קאזוהיקו טורישימה, העורך של אקירה טוריאמה לד"ר סלומפ והמחצית הראשונה של דרגון בול, הרגיש שהדירוגים של סדרת הטלוויזיה הולכים ופוחתים בהדרגה, וההשערה שלו שמאחר שהסדרה נוצרה על ידי אותה הפקה של ד"ר סלומפ, סדרה שהייתה הומוריסטית. טורישימה אמר כי הדימוי של הסדרה באותם ימים היה "חמוד ומצחיק" והיה חסר הטון רציני יותר שקיים בסדרה החדשה, ולכן ביקש האולפן לשנות את ההפקה. לאחר שהתרשם מעבודתם על חוברות הקומיקס 'סיינט סאייה', הוא ביקש מהבמאי קוזו מורישיטה והסופר טאקאו קויאמה כדי לעזור "לאתחל מחדש" את דרגון בול, ולשנות אותה ולהתחיל לעקוב אחר התפתחותו של גוקו בחייו הבוגרים. והועלתה הצעה כי סיום סדרת הטלוויזיה הראשונה ויצירת סדרה חדש יביא יותר כסף לקידום, הצעה זו יצרה למעשה את דרגון בול Z
שמה החדש של הסדרה הוצעה על ידי אקירה טוריאמה משום ש Z היא האות האחרונה של האלפבית והוא רצה לסיים את הסדרה משום שנגמרו לו הרעיונות עבורה (אם כי למרבה האירוניה, סדרת ההמשך תימשך זמן רב יותר במספר הפרקים מאשר סדרה ראשונה).
דרגון בול Z הותאם ל-325 הפרקים של סדרת המנגה אשר פורסמה במגזין 'וויקלי שונן ג'אמפ' מ-1985 עד 1995. הסדרה שודרה לראשונה ביפן בערוץ הטלוויזיה פוג'י ב 26 באפריל 1989, באותו שעה שבה שודרה בעבר הסדרה הראשונה של דרגון בול, וכללה 291 פרקים עד לסיומה ב -31 בינואר 1996.
מכיוון שאקירה טוריאמה המשיך לכתוב את המאנגה תוך כדי ההפקה של סדרת הטלוויזיה, התווסף לדרגון בול Z חומר מקורי שלא היה קיים במאנגה, כולל התארכות קטעים מסוימים או הוספת חדשים, ואף הוספת מתקפות חדשות ודמויות שלא נכחו במאנגה. לדוגמה, טוריאמה התבקש ליצור דמות נוספת עבור גוקו במהלך אימוניו עם המלך קאיו, וכתוצאה מכך נוצרו הדמויות 'קריקט' 'וגרגורי'. קטעים אלו קרויים בקרב צופי האנימה כקטעי "פילר" (מאנגלית: Filler)
במהלך ההפקה, הוטל על המדבבים לשחק דמויות שונות ולעבור בין תפקידים לפי הצורך. המדבבים לא הצליחו לרשום את השורות של כל דמות בנפרד בגלל תזמון הדיאלוג הקרוב והצורך של ההקשר עם הקטע המדובב. כאשר נשאלה מסקו נוזאווה, מדבבת קולותיהם של הדמויות גוקו, גוהן וגוטן, אם המעברים התכופים בין הדמויות היו קשים, ענתה שלא, וכי היא הצליחה להחליף תפקידים כאשר ראתה את הדמות שהיא צריכה לדבב. היא אמנם הודתה שבתקופות שבהן היו מפיקים שני סרטים בשנה וספיישלים לטלוויזיה בנוסף לסדרה הרגילה, לעיתים הייתה לה רק אפשרות לראות את קטע הדיבוב לראשונה בזמן ההקלטה, מה שגרם לאי דיוקים קטנים בביצועים שלה.